bolesť a opuch po náraze kolena
Dobrý deň,
po náraze kolena a predkolenia sa mi vytvoril bolestivý opuch v mieste nárazu + na bočnej časti lýtka a pod členkom výrazné hematómy, opuch členka, pocit stŕpnutej nohy od kolena dolu.
Čo môžem užívať na zmiernenie a rýchlejšie zhojenie?
Vopred ďakujem.
Dobrý deň,
ďakujeme za Vašu otázku.
Pre rýchlu úľavu od bolesti odporúčam
Algesal krém
, ktorý obsahuje kombináciu liečiv. Salicyláty (dietylaminiumsalicylát) pôsobia proti bolesti, protizápalovo a znižujú opuch. Myrtekaín znižuje svalové napätie a spôsobuje lokálne znecitlivenie. Krém sa nanáša 2-3x denne na postihnuté miesto, vtiera sa do úplnej absorpcie do kože. Po aplikácii krému je potrebné umyť si ruky. Odporúčaná dĺžka liečby týmto krémom je 15 dní.
Okrem tohto krému je pri mechanických poškodeniach spojivových tkanív, zlomeninách, vyvrtnutiach, pomliaždeninách, krvných podliatinách vhodná tiež
HANUS Kostihoj pasta
. Na postihnuté miesto sa nanesie asi 1 mm hrubá vrstva prípravku, ktorá sa prekryje potravinárskou fóliou a teplým odevom. Obklad sa nechá pôsobiť aspoň jednu hodinu, prípadne dlhšie (ideálne počas nočného spánku). Aplikuje sa 1 až 2 krát denne. Pri dlhodobom každodennom použití je vhodné po troch týždňoch liečbu na jeden týždeň prerušiť.
Na zmiernenie opuchu a zlepšenie prietoku krvi v cievach je vhodný
Dr.Max AescinMax Forte
. Dávkovanie je 1x denne 1 tableta. Je vhodný aj na dlhodobé užívanie.
Ďalej, liečbe hematómu sa venovala kolegyňa v minulosti, jej odpoveď Vám prikladám
do tohto odkazu.
V prípade, že sa bolesť nezmierni v priebehu 3 dní, prípadne dôjde k zhoršeniu príznakov, bude potrebné navštíviť lekára.
Prajem skorú úľavu od bolesti.
S pozdravom
Mgr. Emma Halás Haluščíková